CELEX: 62011TN0575
Language: fi
Date: 2011-11-07 00:00:00
Title: Asia T-575/11: Kanne 7.11.2011 — Inaporc v. komissio

28.1.2012   
            
            
               FI
            
            
               Euroopan unionin virallinen lehti
            
            
               C 25/56
            
         
      Kanne 7.11.2011 — Inaporc v. komissio
      (Asia T-575/11)
      (2012/C 25/108)
      Oikeudenkäyntikieli: ranska
      
         Asianosaiset
      
      
         Kantaja: Interprofession nationale porcine (Inaporc) (Pariisi, Ranska) (edustajat: asianajajat H. Calvet, Y. Trifounovitch ja C. Rexha)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 29.6.2011 tehdyn päätöksen valtiontuki NN 10/2010 — Ranska — Maksu, jolla on tarkoitus rahoittaa toimialakohtainen kansallinen sika-alan komitea, K(2011) 4376 lopullinen, ei vielä julkaistu Euroopan unionin virallisessa lehdessä, siltä osin kuin siinä luokitellaan i) valtiontueksi INAPORCin vuosina 2004–2008 toteuttamat toimet tekniseen avun, laatutuotteiden tuotannon ja myynnin, tutkimuksen, kehittämisen sekä mainonnan alalla ja ii) näiden toimien rahoittamiseen tarkoitetut pakolliset vapaaehtoiset maksut valtion varoiksi, jotka ovat kiinteä osa edellä mainituista valtiontukitoimenpiteistä
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste perustuu olennaisten muotomääräysten rikkomiseen, koska riidanalaisen päätöksen perustelut ovat riittämättömät SEUT 296 artiklaan nähden, sillä kantaja ei voi niiden perusteella ymmärtää syitä, joiden vuoksi komissio on katsonut, että valtiontukia koskevassa Euroopan unionin tuomioistuimen oikeuskäytännössä vahvistetut kriteerit täyttyvät nyt käsiteltävässä asiassa.
               
            
                  2)
               
               
                  Toinen kanneperuste perustuu SEUT 107 artiklan 1 kohdan rikkomiseen, koska komissio on riidanalaisessa päätöksessä
                  
                              —
                           
                           
                              luokitellut Inaporcin kantamat pakolliset vapaaehtoiset maksut valtion varoiksi ja tämän toimialakohtaisen järjestön toteuttamat ja näillä maksuilla rahoitetut toimet valtion toimenpiteiksi
                           
                        
                              —
                           
                           
                              todennut Inaporcin toteuttamista toimista johtuvan selektiivisen taloudellisen edun yrityksille, jotka toimivat sianliha-alalla tuotannossa, jalostuksessa ja myynnissä
                           
                        
                              —
                           
                           
                              katsonut, että Inaporcin toteuttamat toimet voivat aiheuttaa kilpailun vääristymiä, jotka on katsottava valtiontueksi.